خواجہ شیخ حسن محمد چشتی

شیخ الاتقیاءخواجہ شیخ حسن محمد سلسلہ چشتیہ کے اکابرین بزرگوں مین شمار ہوتے ہیں۔
 نام و لقب 
آپ کا نام مبارک حسن محمد کنیت ابو صالح اور لقب شیخ الاتقیاءہے۔
 ولادت 
آپ احمد آباد گجرات میں پیدا ہوئے۔ والد کا نام شیخ احمدعرف میاں جیو تھا۔ جن کا سلسلۂ نسب شیخ کمال الدین علامہ تک پہنچتا ہے۔
 بیعت و خلافت 
آپ اپنے چچاخواجہ شیخ جمال الدین جمن کے مرید و خلیفہ تھے۔ بارہ برس کی عمر میں مرید ہوئے اور خلافت حاصل کی آپ کو اپنے والد سے بھی خلافت حاصل تھی۔ اور شیخ محمد غياث نوربخش قادری سے خاندان قادریہ کی خلافت بھی حاصل تھی۔
 تصنیفات 
آپ عالم علوم ظاہری و باطنی تھے اور صاحب تصنیف بھی تھے
 تفسیرمحمدی (اس میں مثنوی مولانا روم کے ابیات کوآیات قرآنی سے تطبیق دی)
 تقسيم الاوراد،
 اورحاشیہ تفسیر بیضاوی کے علاوہ اور بھی تصانیف ہیں۔
 وفات 
آپ کا وصال 28ذیقعدہ 982ھ کو ہوا۔ آپ کا مزار مبارک شاہ پور احمدآ بادگجرات میں آپ کے والد کے مزار مبارک کے قریب ہے۔تذکرہ خواجگان تونسوی، جلد اول صفحہ 53،پروفیسر افتخار احمد چشتی چشتیہ اکادمی فیصل آباد پاکستان
 اولیائے دکن اور قرآن مع سلاطین دکن اور قرآن ،ص 11، مولف ابو محمد مصلح ،عالمگیر تحریک قرآن حیدرآباد دکن 
 حوالہ جات 



زمرہ:چشتی شخصیات
زمرہ:982ھ کی وفیات